ཀླད་པ་ནས་ཀླད་པར་བརྡ་འཕྲིན་ཐད་ཀར་གཏོང་ཐབས་འཚོལ་རྒྱུ་ནི་ཚན་རིག་པ་མང་པོ་ཞིག་གི་ཡུན་རིང་བཅངས་པའི་རེ་བ་ཙམ་མ་ཟད་རྟོག་སྒྲུང་ལ་དགའ་བའི་མི་སྣ་མང་པོ་ཞིག་གི་རྟོག་བཟོའི་སྒྲུང་གཏམ་གྱི་ཆ་ཤས་ཆགས་ཡོད།ཀླད་པ་ནས་ཀླད་པར་བརྡ་འཕྲིན་གཏོང་ལེན་བྱེད་པ་ནི་རྒྱུན་ཤེས་ཀྱི་རིགས་ལམ་དང་ཡོངས་སུ་འགལ་བའི་ཡ་མཚན་གྱི་གནད་དོན་ཞིག་ཡིན།དེ་ཡང་ངའི་སེམས་ཀྱིས་ཁྱེད་ཀྱི་ཀླད་པ་སྒུལ་བ་དང་ཁྱེད་ཀྱི་ཀླད་པས་ཁྱེད་ཀྱི་ལག་པ་འགུལ་བ་སོགས་ངའི་འདོད་པ་བཞིན་ལས་ལ་འཇུག་པ་ལྟ་བུ་རེད།ད་བར་མི་མང་པོ་ཞིག་གི་བསམ་པར་འདི་ལྟ་བུའི་གནས་ཚུལ་ནི་རྟོག་བཟོའི་སྒྲུང་གཏམ་ནང་དུ་མངོན་པ་ལས་དངོས་ཡོད་འཇིག་རྟེན་གྱི་བྱུང་བ་ལས་ཆེས་ཐག་རིང་ཞིག་ཏུ་བསམ་ཡོད།